सोशल मीडिया पर पोस्ट कर दी जानकारी, कहा- जल्दी वापसी करूंगा
Indian Cricketer KL Rahul Surgery - भारत के ओपनर केएल राहुल की दाहिनी जांघ की सफल सर्जरी हो चुकी है। इसकी जानकारी मंगलवार देर रात राहुल ने सोशल मीडिया पर दी। राहुल 7 से 11 जून के बीच इंग्लैंड में खेले वाले वर्ल्ड टेस्ट चैंपियनशिप  के सदस्य थे।
भारत के ओपनर केएल राहुल की दाहिनी जांघ की सफल सर्जरी हो चुकी है। इसकी जानकारी मंगलवार देर रात राहुल ने सोशल मीडिया पर दी। राहुल 7 से 11 जून के बीच इंग्लैंड में खेले वाले वर्ल्ड टेस्ट चैंपियनशिप के सदस्य थे। चोट की वजह से वह WTC फाइनल से बाहर हो गए। उनकी जगह पर ईशान किशन को टीम में शामिल किया गया।
राहुल ने इंस्टाग्राम पर अपने पोस्ट में लिखा- 'मेरी अभी-अभी सर्जरी हुई है। जो सफल रही। मैं इसके लिए डॉक्टरों और अन्य सपोर्ट स्टाफ को धन्यवाद देता हूं। मैं धीरे-धीरे रिकवरी कर रहा हूं। मैं जल्दी ठीक होकर अपना सर्वश्रेष्ठ प्रदर्शन करने के लिए ग्राउंड पर वापसी करूंगा।'
1 मई को लगी थी राहुल को चोट
1 मई को केएल राहुल लखनऊ के इकाना स्टेडियम में बेंगलुरु के खिलाफ खेले गए मैच में फील्डिंग के दौरान चोटिल हो गए थे। RCB की पारी के दूसरे ओवर में फाफ डु प्लेसिस का शॉट रोकने के प्रयास में राहुल के पैर में चोट लगी थी। तब वे मैदान से बाहर चले गए थे। आखिर में राहुल चोट के बावजूद बैटिंग करने उतरे थे, लेकिन उन्हें रन दौड़ने में परेशानी का सामना करना पड़ा था।
राहुल की जगह ईशान को WTCफाइनल के लिए किया गया शामिल
WTC फाइनल के प्लेइंग-11 में अगर ईशान किशन को मौका मिलता है तो यह उनका पहला ही इंटरनेशनल टेस्ट मैच होगा। इससे पहले उन्होंने कभी टेस्ट नहीं खेला, हालांकि वे 48 फर्स्ट क्लास मैच खेल चुके हैं।